## **Sumar Executiv**

Adoptarea abordării Investiții Teritoriale Integrate (ITI) în Delta Dunării a fost motivată de particularitățile unice ale regiunii, atât din punct de vedere ecologic, cât și socio-economic.Mecanismul ITI a fost ales pentru a aborda aceste provocări într-un mod integrat.

Mecanismul ITI DD este structurat pe 15 acțiuni corespunzătoare celor șase priorități de dezvoltare și răspunde unui set de provocări critice identificate la nivelul ITI.

**Potrivit rezultatelor evaluării, o**biectivele, acțiunile și intervențiile implementate în arealul ITI Delta Dunării continuă să fie în mare măsură relevante pentru problemele socio-economice actuale ale regiunii, precum și pentru nevoile identificate în Strategia Integrată de Dezvoltare Durabilă a Deltei Dunării. Direcțiile strategice stabilite prin SIDDDD rămân **valide și prioritare**, necesitând **continuitate și consolidare** pentru a reduce decalajele structurale și a sprijini dezvoltarea sustenabilă a Deltei Dunării.

Din punct de vedere financiar, alocarea pentru perioada 2021–2027 este semnificativ **mai redusă decât în perioada anterioară** într-un context caracterizat de **nevoi crescute**, generate și de efectele războiului din Ucraina.

Progresul actual al implementării în cadrul ITI Delta Dunării este **moderat**, cu o **contractare de doar 24,8% din totalul alocării** disponibile. Doar 19 proiecte contractate sunt aferente arealului ITI DD, în principal proiecte etapizate. Gradul general de contractare variază semnificativ între priorități și obiective specifice. De exemplu, pentru OS5.1 gradul de contractare este de 54%, în timp ce pentru OS5.2 este doar 12%. În același timp, pentru priorități importante precum P1 și P4 nu au fost încă lansate apeluri, afectând ritmul de progres al întregului mecanism.

Implementarea intervențiilor în arealul ITI Delta Dunării este afectată de resursele financiare, umane și tehnice insuficiente, în ciuda progreselor instituționale și a sprijinului oferit de ADI ITI DD. Capacitatea administrativă scăzută a multor UAT-uri, alături de digitalizarea limitată și procesele birocratice complexe, îngreunează accesul la finanțare și implementarea proiectelor.

Problemele recurente în zona achizițiilor publice, precum întârzierile și corecțiile financiare, contribuie la un nivel scăzut de eficiență în derularea investițiilor.

Pentru a îmbunătăți calitatea implementării Programului Regional Sud-Est (PRSE) în arealul ITI Delta Dunării, sunt necesare o serie de **măsuri structurale și operaționale** care să vizeze atât consolidarea capacității beneficiarilor, cât și eficientizarea proceselor de management și evaluare.

Programul are o relevanță ridicată față de Strategia Integrată de Dezvoltare Durabilă Delta Dunării fiind principala sursă de finanțare. Programul s-a adaptat în timp nevoilor de finanțare – acoperind nevoi ce nu puteau fi finanțate în perioada anterioară. Proiectele complexe cu impact regional au fost incluse în PRSE alături de proiecte ce se adresează unor nevoie mai specifice locale. Provocarea teritorială rămâne implementarea eficientă în condițiile unei capacități limitate la nivelul UATurilor. Programul poate răspund direcționa finanțarea cât și beneficiile prin valorificarea unor oportunități oferite de noi priorități ale Uniunii Europene cum ar fi Platforma Tehnologiilor Strategice pentru Europa. Proiectele relevante pot constitui un impuls pentru activitatea de CDI în regiune. Regiunea Sud-Est beneficiază de o **poziție geostrategică unică**, fiind poarta de acces către Marea Neagră și punct de legătură între piețele estice și cele europene. Delta Dunării, ca parte a regiunii, oferă oportunități unice în **bioeconomie, cercetare ecologică și soluții bazate pe natură**, relevante pentru tranziția verde susținută de STEP. Mai mult decât atât Regiunea are deja definite **nișe de specializare inteligentă** – cum ar fi:

* Energie din surse regenerabile (eolian offshore/onshore, solar),
* Tehnologii ecologice pentru agricultură și turism sustenabil,
* Digitalizare aplicată în logistică portuară și în lanțurile valorice agroalimentare

Evaluarea formulează recomandări specifice teritoriului ITI Delta Dunării, coerente cu recomandările formulate pentru între programul regional și regiunea Sud-Est.

1. Sprijinirea beneficiarilor din ITI Delta Dunării pentru pregătirea la timp a proiectelor pentru apelurile planificate în anul 2025.
2. Crearea unui corp de evaluatori de proiecte propriu al AM. Identificarea de potențiali evaluatori de proiecte în teritoriul ITI Delta Dunării
3. Monitorizare sistematică și structurată a proiectelor-cheie planificte pentru ITI DD în faza de pregătire
   * „Proiect integrat pentru îmbunătățirea condițiilor hidrologice, repopulare și reproducere pește, renaturare, monitorizare și protecție în Complexul Lacustru Somova-Parcheș, precum și consacrarea conceptului de Deltă a copiilor” (Prioritatea 2),
   * Proiectul ITI – investiții destinate sistemului de transport public adaptat nevoilor, cerințelor actuale ale mediului și siguranței pasagerilor, coroborate cu infrastructura de acostare din arealul ITI DD (Prioritatea 4.

Această abordare presupune o regularitate a monitorizării procesului, pe etape sau stadii de maturizare a proiectelor, și responsabilități clare privind progresul în pregătirea proiectelor. Publicarea procesului, inclusiv a îndeplinirii responsabilităților în pregătirea proiectelor, poate contribui la creșterea responsabilizării entităților implicate și la managementul scenariilor privind absorbția și eficacitatea până la finalizarea programului.

1. Valorificarea oportunităților create prin integrarea în program a intervențiilor a căror oportunitate a fost creată prin regulamentul STEP (Regulamentul (UE) 2024/795). Inițiativa privind valorificarea oportunităților oferite de tehnologiile strategice și emergente, prin Platforma STEP, trebuie abordată ca un impuls dat activităților de CDI în regiune, valorificând potențialul institutelor de cercetare și universităților, precum și al unor resurse naturale unice ale regiunii, cum ar fi Delta Dunării, biodiversitatea, energia verde. La nivelul ITI Delta Dunării actorii regionali vor mobiliza resursele existente pentru identificarea proiectelor relevante STEP care valorfică cel mai bine potențialul teritorial.
2. Se recomandă sprijinirea dezvoltării capacității solicitanților de finanțare și a beneficiarilor în dezvoltarea și implementarea proiectelor, cu precădere, dar nu exclusiv, a beneficiarilor din orașele mici și mediul rural. Sprijinul va avea în vedere:
   * Îndrumarea beneficiarilor pentru utilizarea optimă a oportunității de finanțare a dezvoltării competențelor, integrată în proiecte de investiții, prin recomandări privind cele mai eficiente moduri de învățare, dar și instituționalizarea învățării și facilitarea transferului de cunoaștere între beneficiari.
   * Îndrumarea beneficiarilor privind utilizarea finanțării încrucișate, a cheltuielilor de tip FSE, importante pentru operaționalizarea infrastructurilor sprijinite și calitatea serviciilor aferente oferite cetățenilor.
3. Continuarea simplificării pe baza experienței din teritoriul ITI DD. Furnizarea de informații din teritoriul ITI Delta Dunării privind nevoia de simplificare, eficacitatea măsurilor de simplificare actuale și deficiențe, inclusiv privind MYSMIS, opțiuni de costuri simplificate, redundanțe în transmiterea de informații prin cererea de finanțare, raportare.
4. Motivarea beneficiarilor pentru respectarea graficelor de implementare. Introducerea de clauze contractuale stricte care să asigure respectarea graficelor de implementare, inclusiv termene pentru lansarea achizițiilor publice și aplicarea de penalități în cazul întârzierilor nejustificate.

Implementarea acestor îmbunătățiri vor contribui la o **gestionare mai eficientă și adaptată nevoilor specifice ale ITI Delta Dunării**, reducând riscurile de întârzieri, creșterea calității proiectelor și maximizarea impactului investițiilor în teritoriu.